

OŠ Hvar

Kroz Burak 81

21450 Hvar

**PRAVILA PONAŠANJA TIJEKOM NASTAVE NA DALJINU ZA UČENIKE PREDMETNE NASTAVE**

1. Učenici se na nastavu iz određenog predmeta trebaju uključiti na vrijeme i bez kašnjenja, prema važećem rasporedu.
2. Ukoliko se učenik ne može priključiti na aplikaciju za praćenje nastave, o tome će odmah pisanim putem u virtualnoj učionici izvijestiti učitelja.
3. Kod sudjelovanja na nastavi:

* učenici trebaju imati uključenu kameru dok to od njih zahtijeva učitelj
* radno okruženje u kojem boravi učenik dok traje nastava treba biti tiho, bez uključenog radija, tv prijamnika te bez buke koju čine ukućani.
* ukoliko učenik nema osigurano radno mjesto u zasebnoj prostoriji bilo bi potrebno koristiti slušalice kako bi mogao nesmetano pratiti tijek sata
* učenici trebaju biti u sjedećem položaju (najbolje za stolom) i primjereno odjeveni
* sudionici ne jedu i ne piju dok traje nastavni sat
* ukoliko se učenik mora nakratko udaljiti od računala (iz bilo kojeg razloga), treba zatražiti dozvolu nastavnika
* učenici trebaju uljudno i strpljivo komunicirati s učiteljima i kolegama, ne prekidati ih dok objašnjavaju i sl.